Diari Oficial de la Generalitat Valenciana


Sumari del DOGV 6819, del 16-07-2012 (2012/6730)

RESOLUCIÓ de 29 de juny de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per a trasplantament de membrana amniòtica per a patologia oftàlmica a l'Hospital General Universitari de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6819

Data del DOGV
:   16-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6730


Data del document
:   29-06-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 29 de juny de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per a trasplantament de membrana amniòtica per a patologia oftàlmica a l'Hospital General Universitari de València. [2012/6730]  
L'Hospital General Universitari de València va renovar l'autorització per a efectuar trasplantament de membrana amniòtica per a patologia oftàlmica per mitjà de la Resolució de la Conselleria de Sanitat de 25 de juny de 2008.  
Sergio Blasco Perepérez, director de l'Hospital General Universitari de València, va presentar sol·licitud de renovació d'autorització per a trasplantament de membrana amniòtica per a patologia oftàlmica de l'Hospital General Universitari de València amb data 25 de juny de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut d'allò que ha disposat l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
  
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i, s'ha complit el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i preceptes legals esmentats i els altres de pertinent aplicació, resolc:  
  
Renovar l'autorització per a trasplantament de membrana amniòtica per a patologia oftàlmica a l'Hospital General Universitari de València. Esta autorització serà vàlida per un període de quatre anys, a partir de la data de la present resolució.  
L'autorització podrà ser revocada en qualsevol moment, si s'alteren o s'incomplixen els requisits i les consideracions que l'han fet possible. Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica als interessats, amb l'advertència que no esgota la via administrativa i que en la seua contra poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 29 de juny de 2012 - El director general d'Avaluació, Qualitat i Atenció al Pacient: Ignacio Ferrer Cervera.